पंडरिया ब्लाक के ग्राम बाहपानी में बुधवार को गांव बचाओ समिति ने देशी बीज और वन खाद्य मेला का आयोजन किया। इस मेला में बैगा महापंचायत के संरक्षक नरेश विश्वास ने कहा कि डोंगर कुटकी, मंडिया, सांवा, सलहार, कांग, कोदो, जोवार को मोटे अनाज और अंग्रेजी में मिलेट कहते हैं। इसे बैगा आदिवासी अपने पारंपारिक व मिश्रित बेवर खेत में बिना हल चलाए हाथ से बोते हैं। भारत सरकार ने 10 अप्रैल 2018 से इन अनाजों को पौष्टिक अनाज घोषित किया है और वर्ष 2018 को राष्ट्रीय मिलेट वर्ष घोषित किया है। अब यह मोटे अनाज नहीं पौष्टिक अनाज कहलाएंगे।